Video: Bekkige kleuter roer harte met opsê van psalm | Maroela Media
Klein Macky Jameson. (Foto: Skermgreep uit die video)
Klein Macky Jameson van Bonnievale in die Wes-Kaap het sosialemediagebruikers aan die gons nadat 'n video waarin hy lostrek en Psalm 23 vlot opsê soos 'n veldbrand versprei het.
Donovan du Toit, bestuurder by 'n abattoir in Bonnievale, het aan Maroela Media gesê hy werk saam met Macky se ouers. Op 23 Desember het hulle hom gevra om by die werk 'n ogie oor die vierjarige te hou terwyl hulle besig was.
"Ons was in my kantoor en Macky het gespeel. In 'n stadium vra hy toe vir my: 'Meneer, ken meneer Psalm 23? Ek kan hom opsê.' Ek het toe my foon uitgehaal en die video gemaak. Hy is vir my net die oulikste klein seuntjie," het Du Toit gesê.
Volgens Macky se ma, Stacey, het hy die Skrifgedeelte by die skool begin leer. "Ek en sy pa het dit toe vir hom verder geleer," het sy gesê.
Die video is reeds meer as 400 000 keer op Facebook gekyk en ongeveer 18 000 keer gedeel. "Ek het vanoggend trane in my oë gehad," lui Du Toit se inskrywing.
Ek het vanoggend trane in my oe gehad by die werk….Macky is 3 jaar oud en sy ma en pa werk by my terwyl ek na hom kyk….toe vra hy vir my ken ek Psalm 23….priceless
Posted by Donovan du Toit on Friday, 22 December 2017
Psalm 23 video Wes-Kaap
Sue Theron · 1 jaar gelede
Dis die mooiste weergawe wat ek nog van Ps23 gehoor het. So sit Macky n groot glimlag op my gesig vandag. Dit is pragtig.
Ai tog , dis te dierbaar!
Dis so pragtig. Sit Macky nou n groot glimlag op my gesig.
Ag my moedertjie, hoe kosbaar is dit nie.
Nicci Hefer · 1 jaar gelede
Ag te oulik. Wens meer ouers wil hul kinders op hierdie wyse grootmaak… Met God as die fokuspunt in hul lewe… Welgedaan, Macky.